Անվտանգության եւ հասարակական կարգի պահպանման ոլորտում առաջիկա երեք տարիների գործունեության հիմնական նպատակները կշարունակեն մնալ՝ սահմանադրական կարգի պահպանումը, քաղաքացու իրավունքների, ազատությունների ու օրինական շահերի պաշտպանությունը, ազգային անվտանգության ապահովումը, պետական սահմանների պաշտպանությունը, հասարակության եւ պետության շահերի պաշտպանությունը, հանցագործությունների կանխարգելումը, հասարակական կարգի ու անվտանգության ապահովմանն ուղղված միջոցառումների արդյունավետության բարձրացումը, բացասական երեւույթների դեմ պայքարի ուժեղացումը եւ իրավախախտումների նախականխման ուղղությամբ իրավապահ մարմինների աշխատանքի կատարելագործումը, դատաիրավական բարեփոխումների շարունակականության ապահովումը: